Source: https://www.slov-lex.sk/legislativne-procesy?p_p_state=normal&p_p_lifecycle=0&p_p_id=processDetail_WAR_portletsel&_processDetail_WAR_portletsel_cislo=508&_processDetail_WAR_portletsel_action=zobrazPripomienky&_processDetail_WAR_portletsel_typ=LP&p_p_mode=view&_processDetail_WAR_portletsel_rok=2019&delta=20&orderByType=asc&cur=3
Timestamp: 2020-02-29 09:53:14+00:00

Document:
Ukazujem 41 - 60 z 109 výsledkov.
MZSR (Ministerstvo zdravotníctva Slovenskej republiky) Čl. III bodu 3 V čl. III bodu 3 návrhu zákona odporúčame v poznámke pod čiarou k odkazu 13 uviesť úplnú citáciu právneho predpisu. Obyčajná pripomienka Odoslaná 16.7.2019 Detail
MHSR (Ministerstvo hospodárstva Slovenskej republiky) Doložke vybraných vplyvov a Analýze vplyvov na podnikateľské prostredie Žiadame o vyznačenie vplyvov na podnikateľské prostredie a dopracovanie Analýzy vplyvov na podnikateľské prostredie a následné predloženie materiálu na záverečné posúdenie Stálej pracovnej komisii LRV SR na posudzovanie vybraných vplyvov podľa Jednotnej metodiky na posudzovanie vybraných vplyvov. Odôvodnenie: Dotknutými subjektmi sú vlastníci pozemkov, ktorí môžu byť aj podnikateľskými subjektami. Zásadná pripomienka Odoslaná 15.7.2019 Detail
GPSR (Generálna prokuratúra Slovenskej republiky) K bodu 25 § 8i ods. 8 Vo vzťahu k navrhovaným jednoduchým pozemkovým úpravám, ktorých predmetom má byť vyporiadanie vlastníckych vzťahov k pozemkom pod stavbami, cintorínmi, športovými areálmi alebo verejnou zeleňou, ktoré mali prejsť do vlastníctva obcí a samosprávnych krajov podľa zákona č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov (ďalej len „zákon č. 66/2009 Z. z.“), respektíve zákona č. 138/1991 Zb. o majetku obcí, je potrebné uviesť, že navrhovaná právna úprava je vo vzťahu k výške vyrovnania vnútorne rozporná a vo svojich dôsledkoch i neústavná. S vykonaním daných pozemkových úprav i keď nie v režime jednoduchých pozemkových úprav počíta aj znenie § 3 ods. 3 zákona č. 66/2009 Z. z., ktoré však ráta s primeraným vyrovnaním, či už vo forme nového pozemku alebo finančnej sumy. V platnom znení novelizovaného zákona sa jednoduché pozemkové úpravy a vyrovnanie vyskytujú v § 8d, 8f a 8g, pričom ani v jednom prípade nedochádza k vyrovnaniu za využité pozemky v zníženej hodnote, ale vždy sa tento problém rieši primeraným vyrovnaním. Súčasne a predovšetkým nemožno opomenúť, že navrhované jednoduché pozemkové úpravy sú vo svojej podstate vyvlastňovacím inštitútom, na ktorý by mala dopadať extenzívne úprava daná čl. 20 ods. 4 Ústavy Slovenskej republiky. V rámci ústavnoprávneho nazerania na danú problematiku by preto vyrovnanie za pôvodné pozemky malo byť vždy primerané. Inými slovami navrhovaný režim výpočtu vyrovnania by bol v rozpore s čl. 20 ods. 4 Ústavy Slovenskej republiky, v zmysle ktorého vyvlastnenie alebo nútené obmedzenie vlastníckeho práva je možné iba v nevyhnutnej miere a vo verejnom záujme, a to na základe zákona a primeranú náhradu. Podľa nálezu Ústavného súdu Slovenskej republiky č. PL. ÚS 38/95 Ústava Slovenskej republiky neumožňuje, aby k vyvlastneniu alebo k obmedzeniu vlastníckeho práva došlo priamo zákonom. Podľa nálezu Ústavného súdu Slovenskej republiky č. PL. ÚS 42/15 ústavou určené podmienky vyvlastnenia zhodne s inými podmienkami ochrany základných práv a slobôd možno rozčleniť na formálne a materiálne podmienky. Formálnou podmienkou je podmienka zákona. Materiálne podmienky sú tri: - nevyhnutná miera obmedzenia, - verejný záujem, - primeraná náhrada. Tieto podmienky musia byť splnené a nesplnenie hoci len jednej podmienky spôsobuje protiústavný zásah do vlastníckeho práva. Z tohto dôvodu považujeme za potrebné, aby navrhovaný § 8i ods. 8 bol v tomto smere upravený a boli vypustené slová „vo výške jednej tretiny hodnoty“. Táto pripomienka je zásadná. Zásadná pripomienka Odoslaná 15.7.2019 Detail
MVSR (Ministerstvo vnútra Slovenskej republiky) čl. III V čl. III názve zákona doplniť „zákon č. 153/2017 Z. z.“, pretože aj uvedeným zákonom bol predmetný zákon novelizovaný. Legislatívno-technická pripomienka. Obyčajná pripomienka Odoslaná 15.7.2019 Detail
MVSR (Ministerstvo vnútra Slovenskej republiky) doložke vybraných vplyvov V návrhu doložky vybraných vplyvov žiadame vyznačiť negatívny vplyv na procesy služieb vo verejnej správe a zároveň vypracovať analýzu vplyvov na služby verejnej správy pre občana v časti 7.3, ktorá sa týka procesov v súlade s Jednotnou metodikou na posudzovanie vybraných vplyvov. Taktiež z dôvodu, že z predloženého návrhu nie je jednoznačné, ktoré povinnosti navrhovanou úpravou vznikajú okresným úradom v sídle kraja, a ktoré okresným úradom, prípadne zanikajú, žiadame o ich uvedenie. Po vyznačení vplyvu v doložke vybraných vplyvov a po vypracovaní analýzy vplyvov na služby verejnej správy pre občana je potrebné predložiť materiál na záverečné posúdenie Stálej pracovnej komisii Legislatívnej rady vlády Slovenskej republiky na posudzovanie vybraných vplyvov. V prípade neakceptovania tejto pripomienky v plnom rozsahu, žiadame o nej vykonať osobitné rokovanie. Odôvodnenie: Predmetnou navrhovanou legislatívnou úpravou vznikajú nové povinnosti okresným úradom v sídle kraja a okresným úradom v súvislosti s výkonom pozemkových úprav a v súvislosti s tým je potrebné vyplniť doložku vybraných vplyvov a vypracovať Analýzu vplyvov na služby verenej správy pre občana podľa Jednotnej metodiky na posudzovanie vybraných vplyvov. Následne je potrebné predložiť materiál na záverečné posúdenie Stálej pracovnej komisii Legislatívnej rady vlády Slovenskej republiky na posudzovanie vybraných vplyvov. Obyčajná pripomienka Odoslaná 15.7.2019 Detail
MVSR (Ministerstvo vnútra Slovenskej republiky) návrhu Upozorňujeme taktiež, že z uvedeného návrhu zákona vyplývajú okresným úradom nové povinnosti, skracujú sa lehoty a ustanovujú sa lehoty pri niektorých úkonoch vykonávaných okresnými úradmi. V prípade nárastu administratívnej činnosti pre zamestnancov okresných úradov žiadame o prehodnotenie počtov štátnozamestnaneckých miest na okresných úradoch a doplnenie finančného dopadu a dopadu na zamestnanosť. Vzhľadom na uvedené a pôsobnosť Ministerstva vnútra Slovenskej republiky ako správcu rozpočtovej kapitoly zahŕňajúcej aj okresné úrady, žiadame o týchto otázkach zvolať spoločné rokovanie. Obyčajná pripomienka Odoslaná 15.7.2019 Detail
MŠVVaŠSR (Ministerstvo školstva, vedy, výskumu a športu Slovenskej republiky) čl. I bodu 25 § 8i ods. 1 Žiadame slová "športový areál" nahradiť slovami "športová infraštruktúra" z dôvodu zosúladenia pojmu s § 3 písm. o) zákona č. 440/2015 Z. z. o športe a o zmene a doplnení niektorých zákonov v znení neskorších predpisov vzhľadom na skutočnosť, že v právnom poriadku Slovenskej republiky nie je zadefinovaný pojem "športový areál". Túto pripomienku považuje MŠVVaŠ SR za zásadnú. Zásadná pripomienka Odoslaná 12.7.2019 Detail
hlavné mesto (Hlavné mesto Slovenskej republiky Bratislava) K bodu 25 K odseku 1 Žiadame, aby v novom § 8i odseku 1 bola daná možnosť pôvodným vlastníkom podať žiadosť o vykonanie jednoduchých pozemkových úprav – nie len hlavné mesto a vyššie územné celky majú záujem usporiadať si práva k pozemkom pod komunikáciami a športovými areálmi, navrhujeme preto, aby aj pôvodní vlastníci mohli podať žiadosť o vykonanie jednoduchých pozemkových úprav podľa § 2 ods. 1 písm. l). K odseku 2 § 8i odsek 2 žiadame upraviť nasledovne: „(2) Žiadateľ podľa odseku 1 musí v prípravnom konaní preukázať, že vlastník pozemku podľa odseku 1 s ním odmietol uzavrieť kúpnu zmluvu v hodnote najmenej podľa odseku 8, alebo sa nevyjadril k návrhu kúpnej zmluvy v lehote podľa odseku 3.“. Z odseku 2 žiadame vypustiť „zámennú zmluvu“. Hlavné mesto nemá vhodné pozemky na zámenu preto ani nenavrhuje v daných prípadoch vysporiadanie formou zámeny, takáto forma usporiadania je pre hlavné mesto nemožná. K odseku 10 § 8i odsek 10 žiadame upraviť nasledovne: „(10) Na účely vyrovnania v pozemkoch sa použijú pozemky poskytnuté v prvom rade Slovenským pozemkovým fondom a v druhom rade inými správcami majetku štátu.“. Uvedené ustanovenie plne korešponduje s cieľom štátu sanovať problémy s nevysporiadanými pozemkami pod komunikáciami, areálmi škôl, cintorínov a pod. preto navrhujeme, aby boli náhradné pozemky v prvom rade poskytnuté Slovenským pozemkovým fondom alebo iným správcom majetku štátu. Zásadná pripomienka Odoslaná 12.7.2019 Detail
hlavné mesto (Hlavné mesto Slovenskej republiky Bratislava) K bodu 14 V § 7 ods. 4 navrhované nové písmeno k) žiadame upraviť v znení: „k) vyzve žiadateľa, aby v lehote 15 dní odo dňa doručenia výzvy navrhol pozemky na účely vyrovnania, ktoré sú umiestnené v tej istej obci, v ktorej mal vlastník pôvodné pozemky, a zároveň vyzve Slovenský pozemkový fond a iných správcov18) majetku štátu, aby v tej istej lehote navrhli pozemky na účely vyrovnania vo vlastníctve štátu, ktoré sú umiestnené v tom istom okrese, v ktorom sa nachádza pozemok podľa osobitného predpisu,1ab) ak ide o pozemkové úpravy vykonávané z dôvodu podľa § 2 ods. 1 písm. l),“. Odôvodnenie: Z navrhovaného písmena k) žiadame vypustiť slová „ktoré žiadateľ vlastní“. Uvedené slová žiadame vypustiť z dôvodu, že hlavné mesto opakovane deklarovalo, že nemá žiadne pozemky vhodné na zámenu za pôvodné nehnuteľnosti (napr. k. ú. Staré Mesto, v tomto území nedisponuje hlavné mesto žiadnymi pozemkami vhodnými na vykonania pozemkových úprav) preto takúto požiadavku považujeme za nevykonateľnú, cieľom novely zákona je, aby štát, ktorý si uznal pochybenie pri prevode ciest, a iných stavieb, príp. areálov na mesta bez protihodnoty, túto chybu napravil tak, že poskytne náhradné pozemky na účely vyrovnania. Ak by hlavné mesto disponovalo vhodnými pozemkami na zámenu pozemkov s pôvodnými vlastníkmi už by takto vysporiadalo viaceré pozemky, ale uvedené ide nad rámec reálnych možností hlavného mesta. Zásadná pripomienka Odoslaná 12.7.2019 Detail
hlavné mesto (Hlavné mesto Slovenskej republiky Bratislava) K bodu 19 V navrhovanom § 8 odseku 4 žiadame doplniť vetu: „Ak je 20 a viac známych vlastníkov pozemku rozhodnutie o povolení alebo nariadení pozemkových úprav sa doručí do vlastných rúk účastníkom špecifikovaných v § 6 ods. 1 písm. f), g) a h); ostatným účastníkom sa doručí iba verejnou vyhláškou.“. Odôvodnenie: Hlavné mesto je jedným zo známych účastníkov konania, ktorého pobyt resp. sídlo je dobre známe. Považujeme za dôležité a pre účely hlavného mesta neopomenuteľné, aby rozhodnutia boli hlavnému mestu riadne doručované písomnou cestou. Zásadná pripomienka Odoslaná 12.7.2019 Detail

References: § 8
 § 3
 § 8
 čl. 20
 čl. 20
 § 8
 § 8
 § 3
 § 8
 § 2
 § 8
 § 8
 § 7
 § 2
 § 8
 § 6